Publication: Magyar Közlöny
Issue: MK-2005-94 (Year: 2005, Number: 94)
Era: 2004-2010
Section: 2. számú melléklet az 57/2005. (VII. 7.) GKM rendelethez
Paragraph Index: 255

3. Cikk A Szerzõdõ Felek törekednek arra, hogy megfelelõ, az alább felsorolt eszközökkel szélesítsék és tegyék intenzívebbé együttmûködésüket: – elõsegítik a kapcsolatok építését és erõsítik az együttmûködést a gazdasági döntéshozók, kormányzati intézmények, szakmai és üzleti szövetségek, kamarák, regionális és helyi szervek között, bátorítják a kölcsönös érdeklõdésre számot tartó gazdasági információk cseréjét, valamint saját képviselõik és más gazdasági-mûszaki delegációk látogatásait; – információkat cserélnek a fejlesztési prioritásokról és megkönnyítik az üzleti szereplõk részvételét a fejlesztési projektekben; – szorgalmazzák a két ország üzleti körei közötti új kapcsolatok létesítését és a meglévõk szélesítését, elõsegítik az egyének és vállalkozások között a látogatásokat, összejöveteleket; – üzleti információkat cserélnek, bátorítják a vásárokon és kiállításokon történõ részvételt, üzleti események, szemináriumok, szimpóziumok és konferenciák szervezését; – elõsegítik a két ország kis- és középvállalkozásainak erõteljesebb részvételét a kétoldalú gazdasági kapcsolatokban; – konzultációs, marketing, tanácsadói és szakértõi szolgáltatások nyújtásával bátorítják az együttmûködést a kölcsönös érdeklõdésre számot tartó területeken; – bátorítják pénzügyi szervezeteiket és bankszektorukat szorosabb kapcsolatok létesítésére és együttmûködésük erõsítésére; – bátorítják a beruházási tevékenységet, vegyesvállalatok alapítását, vállalati képviseletek és fiókirodák létesítését; – elõsegítik a régiók közötti együttmûködést és a nemzetközi szintû együttmûködést a kölcsönös érdeklõdésre számot tartó kérdésekben.

Source: https://magyarkozlony.hu/hivatalos-lapok/b3e180ecb164c8bcef687309eebaf958a3785229/dokumentumok/55ca4afa2e06d691e23971ed9bbe3e4ac1dbadea/letoltes